Christina Hendricks

Christina Rene Hendricks (s. 3. toukokuuta 1975 Knoxville, Tennessee)  on yhdysvaltalainen näyttelijä ja entinen malli. Hän on parhaiten tunnettu Joan Hollowayn roolista televisiosarjassa Mad Men. Hän on näytellyt myös muun muassa Saffronia Fireflyssa. 

Ennen näyttelijänuraansa Hendricks työskenteli mallina lähes kymmenen vuotta. Hän siirtyi televisiomainoksista koe-esiintymään tv-sarjoihin 1990-luvun lopussa.

Hendricks teki ensimmäisen ääniroolinsa animaatioelokuvaan All-Star Superman, jossa hän on Lois Lanen roolissa.

 Tausta 
Hendricks syntyi Knoxvillessä, Tennesseessä. Hän on Jackie Sue Hendricksin ja englantilaisen Robert Hendricksin toinen lapsi. Hendricksillä on isänsä kautta Yhdysvaltain ja Ison-Britannian kaksoiskansalaisuus. Hänellä on yksi isoveli. Perhe muutti isän työn takia usein, ja he asuivat ensin Portlandissa, Oregonissa, josta he muuttivat Twin Fallsiin, Idahoon Christinan ollessa yhdeksänvuotias. 

Christinan äiti kannusti häntä ja hänen veljeään osallistumaan paikalliseen teatteritoimintaan, ja Christina esiintyi Grease-musikaalissa. Alun perin vaaleahiuksinen Hendricks alkoi värjätä hiuksiaan punaiseksi kymmenvuotiaana, inspiraationaan kirja Annan nuoruusvuodet. Christinan ollessa teini-ikäinen hänen perheensä muutti Fairfaxiin, Virginiaan. Siellä hän harrasti teatterin lisäksi balettia. Hänellä oli vaikeuksia sopeutua uuteen asuinpaikkaansa, ja joutui lukiossa koulukiusaamisen kohteeksi.

 Ura 
High schoolin jälkeen Hendricks työskenteli vastaanottovirkailijana sekä kampaamon hiustenpesijänä. Hän osallistui Seventeen-lehden kansikuvakilpailuun, joka johti mallisopimukseen IMG Modelsin kanssa. Hendricks työskenteli mallina New Yorkissa, Lontoossa ja Japanissa 27-vuotiaaksi asti. Sen jälkeen hän esiintyi televisiomainoksissa brändeille Carl’s Jr. ja Dr. Pepper. 

Mallintöistä Hendricks siirtyi televisioroolien koe-esiintymisiin, ja hän debytoi vuonna 1999 MTV:n sarjassa Undressed. Hänen ensimmäinen pääroolinsa oli lyhytikäisessä sarjassa Beggars and Choosers. Toisen pääroolinsa hän sai niin ikään lyhyeksi jääneestä sarjasta Kevin Hill. Tämän lisäksi hän vieraili sarjoissa kuten Angel, Teho-osasto ja Firefly.

Suureen maineeseen Hendricks nousi televisiosarjan Mad Men myötä, jossa hän näytteli Joan Hollowayta vuosina 2007–2015. Hän sai roolisuorituksestaan kehuja kriitikoilta sekä kuusi Primetime Emmy -ehdokkuutta. Hendricksillä oli sivurooli elokuvassa Drive vuonna 2011.  

 Yksityiselämä 
Vuonna 2009 Hendricks avioitui näyttelijä Geoffrey Arendin kanssa New Yorkissa.Christina Hendricks Marries in New York He erosivat vuonna 2019.

 Filmografia 
Elokuvat Vuosi Suomenkielinen nimi Alkuperäinen nimi Rooli 2007  La Cucina  La Cucina  Lily South of Pico  South of Pico  Angela 2010  Leonie  Leonie  Catherine Saman katon alla  Life as We Know It  Alison Novack 2011  The Family Tree  The Family Tree  Alicia All-Star Superman  All-Star Superman  Lois Lane (äänirooli) Detachment  Detachment  Sarah Madison Drive  Drive  Blanche Kate Reddy – täydellä teholla yötä päivää  I Don't Know How She Does It  Allison Kukkulan tyttö, sataman poika  From Up on Poppy Hill  Saori Makimura (ääni engl. versiossa) 2012  Ginger & Rosa  Ginger & Rosa  Natalie Struck by Lightning  Struck by Lightning  April 2014  God's Pocket  God's Pocket  Jeannie Scarpato Helinä-keiju ja merirosvokeiju  The Pirate Fairy  Zarina (äänirooli) Lost River  Lost River  Billy 2015  Dark Places  Dark Places  Patty Day 2016  Zoolander 2  Zoolander 2  viettelijätär (cameo) The Neon Demon  The Neon Demon  Roberta Hoffman Paha pukki 2  Bad Santa 2  Diane Hastings 2017  Fist Fight  Fist Fight  neiti Monet Crooked House  Crooked House  Brenda Leonides Pottersville  Pottersville  Connie Greiger 2018  The Strangers: Prey at Night  The Strangers: Prey at Night  Cindy Egg  Egg  Karen Candy Jar  Candy Jar  Amy Skinner American Woman  American Woman  Katherine 2019  Toy Story 4  Toy Story 4  Gabby Gabby (äänirooli)

Televisio Vuosi Suomenkielinen nimi Alkuperäinen nimi Rooli Jaksot 1999  Undressed  Undressed  Rhiannon  4 jaksoa 2000  Angel  Angel  baarineito  ”The Prodigal” 2000–01  Beggars and Choosers  Beggars and Choosers  Kelly Kramer  19 jaksoa 2001  Ilmiantajat  Thieves  Sunday  ”Casino” 2002  Teho-osasto  ER  Joyce Westlake  4 jaksoa The Court  The Court  Betsy Tyler  6 jaksoa 2002–03  Firefly  Firefly  Saffron / Bridget / Yolanda  2 jaksoa 2003  Amorin Apulainen  Miss Match  Sarah  ”The Price of Love” Presidio Med  Presidio Med  Claire  ”Suffer Unto Me the Children...” 2004  Pelastaja  Tru Calling  Alyssa  ”Murder in the Morgue” 2004–05  Kevin Hill  Kevin Hill  Nicolette Raye  22 jaksoa 2005  Todistettavasti syyllinen  Cold Case  Esther ”Legs” Davis (1945) ”Colors” 2006  Las Vegas  Las Vegas  Connie  ”Chaos Theory” Ilman johtolankaa  Without a Trace  Rachel Gibson  ”Check Your Head” Julkkispelaaja  Jake in Progress  Tanya  4 jaksoa 2007  Notes from the Underbelly  Notes from the Underbelly  Holly  ”First Night Out” 2007–2008  Life  Life  Olivia Canton  4 jaksoa 2007–2015  Mad Men  Mad Men  Joan Holloway  94 jaksoa 2011  Totuuden anatomia  Body of Proof  Jessica / Karen Archer  ”Dead Man Walking” American Dad!  American Dad!  Naydern (ääni)  ”Gorillas in the Mist” 2015–16  Another Period  Another Period  Celine alias Chair  17 jaksoa 2015  Rick and Morty  Rick and Morty  Unity (ääni)  ”Auto Erotic Assimilation” 2016  Hap and Leonard  Hap and Leonard  Trudy  6 jaksoa 2017–19  Tin Star  Tin Star  Elizabeth Bradshaw  15 jaksoa 2018  Robot Chicken  Robot Chicken  CVS:n kassavirkailija, käärme, Arvaa kuka -pelaaja (ääni)  ”Ext. Forest - Day” The Romanoffs  The Romanoffs  Olivia Rogers  8 jaksoa 2018–2021  Good Girls  Good Girls  Beth Boland  päärooli

 Lähteet 

Luokka:Yhdysvaltalaiset näyttelijät
Luokka:Yhdysvaltalaiset mallit
Luokka:Vuonna 1975 syntyneet
Luokka:Elävät henkilöt